Kain

Kain (, , , ) je biblická postava z knihy Genezis. Syn Adama a Evy a starší brat Ábela. Bol roľníkom, zatiaľ čo Ábel bol pastierom.

Zo závisti zabil svojho brata Ábela, pretože Boh neprijal priaznivo jeho obetu z plodov zeme, a Ábelovu áno. Preto Kain vylákal svojho brata na šíre pole, kde ho zabil.Genezis, kapitola 4, verš 110 K vražde sa pred Bohom nepriznal a klamal, čím uvalil na seba Boží trest v podobe prekliatia a vyhnanstva. Musel zanechať roľníctvo, domov a skrývať sa pred Bohom. Kočoval z miesta na miesto, nakoniec sa usadil v kraji Nód. Tam Kain spoznal svoju manželku, splodil syna HenochaGenezis, kapitola 4, verš 17 a založil jedno z najstarších miest sveta, ktoré pomenoval po svojom synovi. 

Za jeho zločin ho Boh označil bližšie neznámym znamením tzv. Kainovo znamenie, aby sa mu nikto nemohol pomstiť a zabiť ho, inak by sa mu dostalo sedemnásobnej pomsty.Genezis, kapitola 4, verš 15 Kaina náhodne zabil šíp lovca Lamecha, ktorý si ho splietol s divokou zverou. Podľa biblickej exegézy si Boh nechal potrestanie Kaina pre seba. Kain tak musel žiť s výčitkami svedomia. Kainovo znamenie sa stalo predmetom rôznych výkladov a hypotéz, podľa niektorých to bolo viditeľné znamenie alebo znak, napríklad ohnivý kríž. 

 Referencie 

Kategória:Biblické postavy
Kategória:Kniha Genezis
Kategória:Adam a Eva